open-index/open-wikipedia-markdown huggingface dataset:
Jan Rządkowski

**Janas Žondkovskis** (,  1860 m. liepos 14 d. Didysis Belskas, Varšuvos gubernijoje –  1934 m. vasario 17 d. Suchoževas, Didžiosios Lenkijos vaivadijoje) – carinės Rusijos karininkas ir Lenkijos generolas.

Daugiausiai žinomas kaip 1-osios lietuvių-gudų divizijos vadas Lenkijos-sovietų kare, vėliau Vidurinės Lietuvos kariuomenės vadas.

## Biografija

J. Žondkovskis kilęs iš turtingų šlėktų giminės, turėjusios dvarų Lomžos apylinkėse. Po 1831 m. sukilimo šeima buvo priversta persikelti į vidurio Lenkiją, kur gimė J. Žondkovskis. Po gimnazijos, būdamas 20–ties metų, ėmė tarnauti Rusijos imperijos kariuomenėje, kur greitai padarė karinę karjerą. Jau Pirmojo pasaulinio karo pradžioje jis buvo tarp aukščiausio rango lenkų karininkų. Kaip sumanus karininkas, 1915 m. caro paskirtas vadovauti Pulavos legionui, po to Lenkų šaulių brigadai. Prisidėjo prie lenkų dalinių carinėje kariuomenėje formavimo. 1917 m. ėmė vadovauti Lenkų šaulių divizijai, po to buvo Lenkų I–ojo korpuso 2–osios šaulių divizijos vado pavaduotoju.

1918 m. prisijungė prie atkurtos Lenkijos kariuomenės, nuo 1919 m. tarnavo Liublino karinėje apygardoje. Po to įsijungė į besibaigiantį Lenkijos–Ukrainos karą, dalyvavo Lenkijos-sovietų karo pirmuosiuose mūšiuose. Paaukštintas iki generolo leitenanto, tapo 1-osios lietuvių-gudų divizijos vadu. Divizijoje tarnavo daugiausiai lenkai iš Rytų kresų. Su divizija J. Žondkovskis sėkmingai atrėmė rusų taktines atakas Berezinos upės aukštupyje.

Dalyvavo generolo L. Želigovskio organizuotame Vilniaus užėmime, trumpai buvo Vidurinės Lietuvos kariuomenės vadu. Kadangi jis buvo gimęs ne Vidurinės Lietuvos žemėse ir čia neturėjo civilinių teisių, buvo atšauktas į Lenkiją, kur 1921 m. tapo Lomžos karinės apygardos vadu. Kaip vienas vyriausiųjų karininkų, taip pat vadovavo Karininkų tribunolui. 1923 m. išėjo į atsargą, turėdamas „*broni*“ generolo () laipsnį. Apsigyveno Suchoževo dvare, kur 1934 m. mirė. Palaidotas Varšuvoje, Povonzkų kapinėse.

## Literatūra

* Stawecki Piotr. *Słownik biograficzny generałów Wojska Polskiego 1918–1939*. Warszawa 1994, ISBN 83-11-08262-6, p. 291–292

## Šaltiniai
Pusryčiai ant žolės

**Pusryčiai ant žolės** () – vienas žymiausių prancūzų dailininko E. Manė (1832−1883) paveikslų, žymintis moderniosios dailės pradžią.

## Apie paveikslą
Paveikslą „Pusryčiai ant žolės“ Eduaras Manė nutapė 1862−63 m. ir pasiūlė Paryžiaus Salono parodai. Žiuri kūrinį atmetė. Kadangi tais metais Salono žiuri atmetė labai daug kūrinių, kilus dailininkų nepasitenkinimui imperatorius Napoleonas III leido surengti atskirą parodą, pavadintą Atmestųjų salonu (ar Atstumtųjų salonu, ). Šioje parodoje „Pusryčiai ant žolės“ sukėlė skandalą. Paveiksle vaizduojami du apsirengę vyrai ir dvi moterys – viena nuoga sėdinti, kita besimaudanti kūdroje, iškylos gamtoje metu. Kūrinio kompozicija paimta iš Rafaelio dizaino „Pario teismo“, žinomo iš Markantonijo Raimondžio graviūros. Tema nėra neįprasta dailėje − du apsirengę vyrai ir dvi nuogos moterys pavaizduotos Luvre esančiame paveiksle „Pastoralinis koncertas“ (priskiriamas Ticianui ar Džordžonei). 

„Pusryčių ant žolės“ naujoviškumas pasireiškė tuo, kad E. Manė panaudojo klasikinę temą ir ją pavaizdavo šiuolaikiška, vykstančia tų laikų Prancūzijoje, su veikėjais, apsirengusiais to laikmečio drabužiais. Paveikslui pozavo E. Manė pažįstami: sėdinti moteris − Viktorina Meran, vyras su lazda − E. Manė brolis Eženas, kitas vyras − tikriausiai skulptorius Ferdinandas Lenhofas. Moteris tarsi flirtuodama žiūri tiesiai į paveikslo žiūrovą. Paveikslas susilaukė daug kritikos ir pasityčiojimo. Sėdinti moteris pavaizduota ne kaip antikinė gražuolė, šalia jos vyras bjauriu, o besimaudanti moteris yra neproporcingai didelė. „Pusryčiai ant žolės“ laikomas pirmuoju paveikslu, kuriame jaučiamas aiškus atitrūkimas nuo klasikinės Vakarų dailės tradicijos ir jis laikomas moderniosios dailės pradžia.

Paveikslą 1878 m. už 2600 frankų iš tapytojo įsigijo dainininkas Žanas Forė. Jį vienaip ar kitaip replikavo Klodas Monė, Polis Sezanas ir Polis Gogenas. 1906 m. paveikslą valstybei padovanojo Etjenas Moro-Nelatonas ir jis buvo eksponuojamas Paryžiaus dekoratyviosios dailės muziejuje. 1934 m. perkeltas į Luvrą. Nuo 1986 m. eksponuojamas Orsė muziejuje Paryžiuje. 1950-aisiais ir 1960-aisiais Pablas Pikasas sukūrė 150 piešinių, 27 tapybos darbus, 18 studijų ir 5 skulptūras „Pusryčių ant žolės“ tema.

### Susiję kūriniai

Fiesta campestre.jpg| „Pastoralinis koncertas“, XVI a. pradžia, aut. Ticianas arba Džordžonė
Urteil des Paris.jpg| „Pario teismas“, XVI a. pradžia, aut. Markantonijus Raimondis pagal Rafaelį


## Šaltiniai

## Nuorodos
* Orsė muziejaus svetainė
* khanacademy.org
Pelvormas

**Pelvormas** (, ) – sala Šiaurės Fryzų salyne, Vatų jūroje, priklauso Vokietijai, Šlėzvigui-Holšteinui. Plotas 37 km². Paviršius plokščias.

Saloje 2021 m. gyveno 1228 gyventojai. Sudaro savivaldybę. Veikia kelto linija į Nordštrando pusiasalį (su juo jungia ir damba), vėjo jėgainių parkas.

Saloje yra vieni didžiausių hibridinių atsinaujinančiosios energijos parkų Europoje, kurie apjungia 2,7 MW saulės modulius, 5,7 MW vėjo jėgaines ir 0,5 MW biodujų jėgainę ir tiekia virš 700 MWh elektros energijos per metus.

Senovėje Pelvormas buvo Štrando salos dalimi, tačiau 1634 m. potvynio banga išskaidė tą salą į Pelvormą, Nordštrando pusiasalį ir keletą salelių.


Luftaufnahmen Nordseekueste 2012-05-by-RaBoe-089.jpg|Sala iš lėktuvo
Leuchtturm Pellworm - panoramio.jpg|Pelvormo švyturys
Alte Kirche Pellworm.jpg|Pelvormo bažnyčia
PellwormFähre-pjt.jpg|Pakrantė


## Šaltiniai
Amrumas

**Amrumas** (, ) – sala Šiaurės Fryzų salyne, Vatų jūroje, priklauso Vokietijai, Šlėzvigui-Holšteinui. Plotas 20,46 km². Paviršius daugiausia plokščias, iškyla iki 32 m. Didesniąją dalį užima viržynai, ganyklos, o vakaruose driekiasi kopos, maršos, paplūdimiai. Nuo potvynių Amrumą saugo dambos. Saloje yra pušų, beržų miškelių.

Saloje 2015 m. gyveno 2354 gyventojai – vokiečiai ir fryzai. Pagrindinės gyvenvietės – Nėbelis, Vitdiunas. Amrumas pasiekiamas keltais iš žemyno ir aplinkinių salų, be to, atoslūgių metu į salą galima nueiti pėsčiomis iš Fėro. Verčiamasi turizmu, žemės ūkiu. Apie trečdalis salos gyventojų tebekalba šiaurės fryzų kalba.

Yra švyturys, Šv. Klemenso bažnyčia, vėjo malūnas, muziejus.

Amrume gyvenę fryzai nuo seno vertėsi žvejyba, banginių medžiokle, druskos gavyba. Nuo XIX a. pab. suklestėjo turizmas.

Seniausias istorinis šaltinis minintis Amrumo salą – 1231 m. Danijos karaliaus Valdemaro II surašymo knyga (*Kong Valdemars Jordebog*).


13-09-29-nordfriesisches-wattenmeer-RalfR-32.jpg|Salos vaizdai iš lėktuvo
Amrum M Suessen-4449.jpg|Amrumo kopos
Nebel Oonwai.JPG|Nėbelis
Amrum M Suessen-4229.jpg|Šv. Klemenso bažnyčia Nėbelyje
Landestrachtenfest S.H. 2009 28.jpg|Fryzės tautiniais rūbais


## Šaltiniai
Biundė

**Biundė** () – miestas šiaurės vakarų Vokietijoje, Šiaurės Reino-Vestfalijos žemėje, į šiaurę nuo Bylefeldo, prie Eisės upės. Praeina Hanoverio–Osnabriuko geležinkelis ir plentas. Tradicinis tabako pramonės centras. Taip pat vystoma maisto (mėsos), baldų, stiklo, medienos apdirbimo, siuvimo pramonė, mašinų gamyba. Yra tabako ir cigarų muziejus, liuteronų Šv. Lauryno bažnyčia.

## Istorija
Biundė (kaip *Buginithi*) rašytiniuose šaltiniuose minima nuo 853 m. Miesto teisės suteiktos 1719 m.

## Galerija

Laurentiuskirche_vom_Bonhoefferhaus.JPG|Šv. Lauryno bažnyčia
Tabakmuseum.jpg|Tabako muziejus
Eschstrasse.JPG|Senamiesčio gatvė
Bünde_(Westf.)_Train_Station_023.jpg|Geležinkelio stotis ir buvę tabako sandėliai


## Šaltiniai
Burgas prie Magdeburgo

**Burgas prie Magdeburgo** () – miestas vidurio rytų Vokietijoje, Saksonijos-Anhalto žemėje, 25 km į šiaurės rytus nuo Magdeburgo, prie Elbės-Hafelio kanalo. Rajono centras. Stotis prie Berlyno–Magdeburgo geležinkelio linijos, upių uostas. Vystoma medienos apdirbimo, tekstilės, odos ir avalynės, maisto, siuvimo pramonė, gaminamos mašinos, lakštinio plieno valcavimas. Yra romaninė Šv. Mykolo bažnyčia (XII a. 2 pusė), gotikinė bažnyčia (XIV–XV a.), rotušė, keletas gynybinių bokštų, sinagoga (XIX a.).

## Istorija

Burgas rašytiniuose šaltiniuose minimas nuo 946 m. Miesto teisės suteiktos 1150 m. Burgas seniau buvo svarbus avalynės gamybos centras.

## Galerija

Vaizdas:BurgbeiMagd.jpeg|Geležinkelio stotis


## Šaltiniai
Elbės-Hafelio kanalas

**Elbės-Hafelio kanalas** () – 56 km ilgio kanalas Vokietijoje. Jungia Magdeburgą, per kurį teka Elbė su Brandenburgu, esančiu ant Hafelio upės.

Pastačius Magdeburgo vandens tiltą (po kuriuo teka Elbė), 2003 m. Elbės-Hafelio kanalas buvo sujungtas su Mitelando kanalu. Šis vandens kelias jungia vakarinę Vokietijos dalį. Rytuose Hafelis sujungtas su Odros-Hafelio bei Elbės-Hafelio kanalais, kuriais galima patekti į Berlyną ir Lenkiją.

## Šaltiniai
Ilmas

**Ilmas** () – upė tekanti Tiuringijoje, Vokietijoje; kairysis Zalės intakas. Upės ilgis – 128,7 km. Baseino plotas – 1042,7 km². Ištakos – Tiuringijos Miškas. Didžiausias intakas – *Wohlrose* (17,6 km), iš viso turi 43 intakus.

Ilmas teka per Ilmenau, Štadtilmą, Kranichfeldą, Bad Berką, Veimarą, Apoldą ir Bad Zulcą. Netoli Bad Kiozeno įteka į Zalę.


Ilm-Wehr der ehem. Karlsmühle Weimar.jpg
Ilm bei Tiefurt.jpg
Ilm-Eberstedt.JPG
Polomarket

**Polomarket** (prekinis ženklas **POLOmarket**) – maisto prekių parduotuvių tinklas Lenkijoje. POLOmarket Sp. z oo pagrindinė būstinė ir logistikos centras yra Giebnios kaime Kujavijos-Pamario vaivadijoje. Antrasis logistikos centras yra Klobucke.

Įmonė įsikūrė 1997 m. susijungus penkių savininkų 27 parduotuvėms Konine, Inovroclave, Torūnėje, Plocke ir Svecyje. Veikia kaip ribotos atsakomybės akcinė bendrovė, 100 % kapitalo priklauso lenkams.

2012 m. tinklo pajamos pasiekė 3,5 mlrd. zlotų. 2013 m. tinklas pakeitė logotipą, prekybinę įrangą ir prekių išdėstymą. 2014 m. 170 POLOmarket parduotuvių pakeistos nauju MILA tinklu, kuris priklauso Market-Detal – įmonės partneriams nuo 1997 m.

## Nuorodos
Ohrė

**Ohrė** () – upė šiaurės Vokietijoje; kairysis Elbės intakas. Upės ilgis – 103 km. Ištakos netoli Volfsburgo (Žemutinė Saksonija). Teka pietryčių kryptimi. Už Buchhorsto teka išilgai Mitelando kanalo. Į šiaurę nuo Magdeburgo, Rogeco savivaldybėje įteka į Elbę.

Svarbesni miesteliai: Bromė, Kalfiordė, Haldenslėbnas ir Volmirštetas. Aukštupyje prateka Dremlingo gamtos draustinį.


Brome Ohresee2.JPG
Ohre Buchhorst.jpg
Blick auf die Ohre.JPG
Ilmenau (upė)

**Ilmenau** – upė, tekanti Žemutinėje Saksonijoje, Vokietijoje; kairysis Elbės intakas. Upės ilgis – 107 km. Išteka iš Liunebergo Miško, į pietus nuo Ilceno (). Netoli Vinzeno įteka į Elbę. Populiarus plaukimas kanojomis.

Svarbesni miestai: Ilcenas ir Liuneburgas.


Bad Bevensen - Brückenstraße - Ilmenau 03 ies.jpg
Ilmenau 3.JPG
Ilmenau 1.JPG


## Šaltiniai
Štėras

**Štėras** () – upė, tekanti Šlėzvigo-Holšteino žemėje, Vokietijoje; dešinysis Elbės intakas. Upės ilgis – 87 km. Baseino plotas – 1780,5 km².

Ištakos maždaug 15 km į pietryčius nuo Noimiunsterio. 2,5 km į šiaurės vakaruose nuo Gliukštato įteka į Elbę.

Intakai: *Schwale*, *Aalbek*, *Bünzau*, *Mühlenbarbeker Au*, *Rantzau*, *Bekau*, *Wilsterau* (dešinieji), *Brokstedter Au*, *Bramau*, *Hörnerau*, *Krempau* (kairieji).


Muensterdorf stoer.JPG
Heiligenstedten Stör Juli-2012 SL277061.JPG
Čikagos O'Hero tarptautinis oro uostas

**Čikagos tarptautinis O’Hero oro uostas** (taip pat **Čikagos tarptautinis oro uostas**, , IATA: **ORD** – ICAO: **KORD**) – 27 km į šiaurės vakarus nuo Čikagos centro esantis tarptautinis oro uostas. Tai yra pagrindinis šio miesto oro uostas (kitas – Čikagos Midvėjaus oro uostas).

Šis oro uostas yra vienas didžiausių pasaulyje – 2014 m. jis buvo pirmoje vietoje pasaulyje pagal aptarnautų lėktuvų skaičių (881 933). 2015 m. pagal šį rodiklį jis nusileido tik Hartsfyldo-Džaksono Atlantos oro uostui. 2015 m. pagal aptarnautų keleivių skaičių Čikagos oro uostas buvo ketvirtas pasaulyje. Šis oro uostas turi daugiausiai kilimo-tūpimo takų pasaulyje – 8.

2014 m. oro uostas aptarnavo 210 maršrutų visame pasaulyje, iš jų 153 – JAV teritorijoje. Kiti oro uostai, aptarnaujantys daugiau nei 200 krypčių, yra Heathrow, Frankfurtas, Stambulas, Amsterdamas, Šarlio de Golio, Atlanta, Dalaso/Fortvorto, Miunchenas ir Dubajus.

Čikagos oro uoste savo pagrindines bazes turi JAV kompanijos American Airlines ir United Airlines.

Čikagos oro uostas buvo pripažintas geriausiu oro uostu Šiaurės Amerikoje 10 metų skirtinguose rinkimuose – 1998–2003 „Business Traveler“ ir 2004–2007 „Global Traveler“ žurnaluose.

Šiam oro uostui 2015 m. teko apie 20 proc. visų šalyje vykusių skrydžių vėlavimų ir atšaukimų.

## Populiariausios kryptys

## Šaltiniai
İclal Aydın

**Idžlal Aidyn** (, g. 1971 m. rugsėjo 14 d. Nevšechire) – Turkijos aktorė, rašytoja, TV laidų vedėja.

## Biografija
Idžlal Aidyn gimė 1971 metais Nevšechiro mieste, čerkeso ir kurdės šeimoje. 

Studijavo Ankaros universitete, Kalbos, istorijos ir geografijos fakultete. 1990 m. persikėlė į Berlyną, kur gyveno 6 metus.

2002 metais ištekėjo už aktoriaus Kemal Başbuğ, tais pačiais metais gimė dukra Zeynep. 2005 m. pora išsiskyrė. 2006 m. antrąkart ištekėjo už rašytojo Tuna Kiremitçi.

## Nuorodos

* İclal Aydın IMDB svetainėje
Bukstehudė

**Bukstehudė** () – miestas šiaurės Vokietijoje, Žemutinės Saksonijos žemėje, Hamburgo aglomeracijoje, 20 km į pietvakarius nuo miesto centro, prie Estės upės. Vystoma chemijos, maisto, statybos pramonė, mašinų, metalo dirbinių gamyba. Yra 1197 m. pastatytas benediktinių vienuolynas, XIII a. pastatyta bažnyčia, 1539 m. pastatytos gynybinės sienos, XVI a. gyvenamieji namai.

## Istorija
Gyvenvietė, vadinta *Buochstadon*, žinoma nuo 959 m. Miesto teisės suteiktos 1328 m., o 1363 m. tapo Hanzos miestu. 1648 m. Bukstehudę buvo užėmę švedai, nuo 1715 m. priklausė Hanoveriui.

## Šaltiniai
Kastropas-Raukselis

**Kastropas-Raukselis** () – miestas vakarų Vokietijoje, Šiaurės Reino-Vestfalijos žemėje, Reino–Rūro aglomeracijoje, tarp Dortmundo ir Bochumo, uostas prie Reino-Hernės kanalo. Vystoma maisto, elektronikos, elektrotechnikos, tekstilės, cemento, chemijos (mineralinių trąšų) pramonė, mašinų gamyba, tradiciniai amatai. Šiluminė jėgainė. Veikia Vestfalijos teatras. Yra XVI a. pilis, Šv. Lamberto bažnyčia (XIII a.).

## Istorija

Kastropas rašytiniuose šaltiniuose minimas nuo 834 m., o Raukselis – nuo 1266 m. Miesto teisės Kastropui suteiktos 1484 m. Miestas 1236–1609 m. priklausė Klevės grafystei. 1926 m. Kastropas ir Raukselis sujungti į vieną miestą. Iki 1984 m. buvo akmens anglių kasybos centras.

## Šaltiniai
Ostė

**Ostė** () – upė, tekanti Žemutinėje Saksonijoje, Vokietijoje; kairysis Elbės intakas. Upės ilgis – 153 km. Prasideda netoli Tošteto, ties riba su Liuneburgo Mišku. Teka vakarų, šiaurės kryptimis. Teka per Harburgo, Rotenburgo, Štadės ir Kukshafeno rajonus. Netoli Oterndorfo įteka į Elbę. Baseino plotas – 1711 km².

Intakai: *Ramme*, *Aue*, *Twiste*, *Bade*, *Bever* ir *Mehe*.


Verlauf der Oste.png|Ostė žemėlapyje
Aerial photograph 60D 2013 09 29 9580.JPG
Belum 2007 -Belumerschanze-Ostemündung by-RaBoe 001.jpg
Luobos sentikių cerkvė

**Luobos sentikių cerkvė** – rusų stačiatikių (sentikių) neveikiantys maldos namai Skuodo rajone, Ylakių seniūnijoje, Luobos kaime, 1,4 km į pietvakarius nuo kelio , pusiaukelėje tarp Ylakių ir Sedos (Mažeikių raj.). Yra prižiūrimos sentikių kapinės.

Maldyklos pastatas paskutiniais metais nenaudojamas, jame išlikę bažnytinio interjero detalių. Dalį pastato užėmė šventiko būstas.

## Istorija

Luobos kaime XIX a. viduryje gausiai gyveno sentikių. Veikė nedidelė medinė „*malevnia*”. 1869 m. liepos mėn. netoli Luobos esančiame Žadeikių kaime (tuometiniame Sedos valsčiuje) buvo paskirta žemė Michailui Osipovičiui Voronai – 8,72 ha ariamos ir 15,84 ha pievų, Antonui Molotokui – 0,52 ha ariamos ir 4,37 ha pievos.

Popas Eliferijus Kaštalijanovas, tarnavęs Lietuvos kariuomenėje kavaleristu, sentikių kunigu Luoboje dirbo iki 1985-ųjų metų. Kadangi sentikių bendruomenė mažėjo, kūrėsi mišrios šeimos, į Luobą šventikas ėmė atvažiuoti iš Klaipėdos.

## Kapinės

Kaimo pušynėlyje įsikūrusios sentikių kapinaitės, kuriose diduma kapų sutvarkyti ir prižiūrimi. Jose nemažai senų, sunkiai įskaitomais užrašais išrantytų pravoslaviškų kryžių bei paminklų. Yra palaidoti ir prieš keletą metų. Naujesni antkapiniai paminklai parodo, kad sentikių laidojimo tradicijos supanašėjo su lietuviškomis. Antkapiniai akmenys gana didoki, kapavietės apsodintos gėlėmis, prižiūrimos. Seniausių palaidotųjų gimimo datos mini XIX a. pabaigą.

2013 m. birželio 22 d. luobiškiams švenčiant kaimo 760-ies metų sukaktį, iš Klaipėdos atvykęs šventikas ir keli giedotojai kartu su šio kaimo gyventojais meldėsi kapinėse. Pagal sentikių tradiciją melstasi kapinėse prie kiekvieno kapo.

## Galerija


Luobos cerkvė, interjeras.JPG|Interjeras
Luobos cerkvė, interjeras 2.JPG|Ikonostaso liekanos
Luobos cerkvė, langas.JPG|Langas
Luobos cerkvė, stogo kryžius.JPG|Stogo kryžius
Luobos cerkvė, kryžius.JPG|Kryžius ant sienos


## Šaltiniai

## Nuorodos

* Sąrašas:Lietuvos stačiatikių bažnyčios
* Klaipėdos regiono sentikių bendruomenės
* Žemaitijos paveldas. Luoba
Dalaso/Fortvorto tarptautinis oro uostas

**Dalaso/Fortvorto tarptautinis oro uostas** (, IATA: **DFW** – ICAO: **KDFW**) – pagrindinis Teksaso valstijos oro uostas, aptarnaujantis Dalaso ir Fortvorto miestus. Šiame oro uoste yra didžiausia kompanijos American Airlines bazė.

Pagal orlaivių aptarnavimą šis oro uostas yra trečias pasaulyje - 2015 m. čia buvo aptarnauti 681 244 lėktuvai. 2015 m. oro uostas aptarnavo 64 072 468 keleivius ir pagal šį rodiklį pasaulyje buvo dešimtoje vietoje.

2014 m. spalį oro uostas turėjo maršrutus 207 kryptimis. Kiti oro uostai, aptarnaujantys daugiau nei 200 krypčių, yra Heathrow, Frankfurtas, Stambulas, Amsterdamas, Šarlio de Golio, Atlanta, Čikaga, Miunchenas ir Dubajus.

Iš šio oro uosto į Sidnėjų aviakompania Qantas vykdo skrydžius Nr. 7 ir 8. Nuo 2013 iki 2016 m. tai buvo ilgiausias komercinis skrydis pasaulyje.

## Šaltiniai
Miuncheno tarptautinis oro uostas

**Miuncheno oro uostas** (, IATA: **MUC** - ICAO: **EDDM**) – antras pagal dydį Vokietijos oro uostas (po Frankfurto). Pagal aptarnautų keleivių skaičių oro uostas yra 7 Europoje – 2015 m. jis aptarnavo 40 998 553 keleivius. Oro uostas yra 28,5 km į šiaurės rytus nuo Miuncheno, šalia Freizingo miesto.

2015 m. kovą oro uostas turėjo maršrutus 228 kryptimis 66 šalyse. Kiti oro uostai, aptarnaujantys daugiau nei 200 krypčių, yra Heathrow, Frankfurtas, Stambulas, Amsterdamas, Šarlio de Golio, Atlanta, Čikaga, Dalasas ir Dubajus.

Savo bazes Miuncheno oro uoste turi aviakompamijos Air Dolomiti, Condor, Lufthansa ir Lufthansa CityLine.

2016 metais Miuncheno oro uostas buvo išrinktas geriausiu Europoje ir trečiu geriausiu pasaulyje.

## Keleivių skaičius

## Šaltiniai
Agapovka

**Agapovka** (arba ***Agapovas***; ) – kaimas Rusijoje, Čeliabinsko srityje, 256 km į pietvakarius nuo Čeliabinsko, 14 km į pietus nuo Magnitogorsko. Rajono centras. Kaimas įsikūręs ant kairiojo Uralo upės kranto, 16 km į pietvakarius nuo geležinkelio stoties „Buranaja“. 

## Istorija

Agapovką 1902 m. įkūrė kazokai.

## Šaltiniai
* Oficiali svetainė
Mergina su perlo auskaru

**Mergina su perlo auskaru** – vienas žymiausių olandų dailininko Vermejerio (1632−1675) paveikslų. Įvardijamas vienu žinomiausių olandų XVII a. tapybos „aukso amžiaus“ kūrinių.

## Apie paveikslą

Paveikslą „Mergina su perlo auskaru“ apie 1665−1667 m. nutapė Delfto miesto Olandijoje dailininkas Johanesas Vermejeris. Apie dailininką išliko labai mažai biografinių žinių, jis tikriausiai niekuomet nepaliko gimtojo Delfto miesto ir po mirties buvo beveik užmirštas. Dailininko kūrybos vertę tik XIX a. viduryje pradėjo pastebėti prancūzai. Paveikslą 1881 m. aukcione Hagoje už menką 2 guldenų ir 30 centų sumą įsigijo kolekcionierius Arnoldus des Tombe. Paveikslas tuo metu per laiką buvo pajuodavęs ir nedaug kas galėjo jį tinkamai įvertinti. 1903 m. Arnoldus des Tombe palikimu jį padovanojo Hagos Mauricheiso galerijai. 

Nieko nežinoma apie paveikslo sukūrimo aplinkybes ar merginą, kuri jam pozavo, ar, apskritai, pozavo. Pagal Mauricheiso galerijos informaciją, paveikslas nėra portretas, o atitinka vieną XVII a. olandų tapyboje paplitusį paveikslų tipą *tronie* − įsivaizduotos asmenybės vaizdinį, paveikslo atveju − mįslingos orientalistiniais drabužiais apsirengusios merginos. Šią versiją paremia paveikslo veikėjos dėvimas labai neįprastas turbanas ir perlo auskaras, kuris yra aiškiai per didelis, kad galėtų būti nešiojamas.

Ilgainiui „Mergina su perlo auskaru“ pradėjo garsėti ir XX a. pabaigoje pradėta vadinti žymiausiu Mauricheiso galerijos kūriniu, praminta „Šiaurės Mona Liza“. Paveikslas įkvėpė to paties pavadinimo populiarų romaną, kurį 1999 m. parašė britų rašytoja Treisė Ševaljė. Pagal šią knygą 2003 m. buvo pastatytas kritikų aukštai įvertintas kino filmas „Mergina su perlo auskaru“, kuris populiarino paveikslą pasaulyje.

## Nuorodos

* Mauricheiso galerija
* ''Vermeer's girl with a pearl earring: Who was she?'' Alastair Sooke, 21 October 2014, BBC
* essentialvermeer.com
Adelė Valeckienė

**Adelė Valeckienė** (1925 m. gruodžio 10 d. Skapiškis – 2016 m. spalio 17 d. Vilnius) – lietuvių kalbininkė, habilituota mokslų daktarė. Buvo įsitraukusi į daugelio lietuvių kalbos gramatikos leidinių bei kalbotyros monografijų ruošimą.

## Biografija
1951 m. baigė Vilniaus universitetą ir iki 1999 m. dirbo Lietuvių kalbos institute, kuris iki 1990 m. vadintas Lietuvių kalbos ir literatūros institutu. Prisidėjo prie akademinio „Lietuvių kalbos žodyno“ rengimo (t. 4–5 1957–1959, viena autorių). Svarbiausios A. Valeckienės mokslinių tyrimų sritys – lietuvių kalbos morfologija, sintaksė ir kalbos kultūra.

Knygoje „Lietuvių kalbos gramatinė sistema: Giminės kategorija“ (1984) analizavo lietuvių kalbos bevardės giminės formų funkcijas, jų santykį su vyrišosios ir moteriškosios giminių formomis, aptarė bevardės giminės formų kilmę. A. Valeckienė yra svarbi akademinės „Lietuvių kalbos gramatikos“ (3 t. 1965–1976; su kitais 1977 m. apdovanota Lietuvos TSR valstybine premija) bendraautorė, su K. Ulvydu ir V. Ambrazu tvarkė trečiąjį jos tomą. Lietuvių kalbos gramatikos rusų kalba („Grammatika litovskogo jazyka“, 1958) keleto skyrių autorė, taip pat įnešė savo indėlį į „Dabartinės lietuvių kalbos gramatikos“ (1994), lietuvių kalbos gramatikos anglų kalba („Lithuanian Grammar“, 1997) ruošimą. Už šiuos kalbinius darbus 1999 m. A. Valeckienei ir kitiems rengėjams paskirta Lietuvos mokslo premija. Išleido „Funkcinę lietuvių kalbos gramatiką“ (1998). Parašė knygos „Lietuvių kalbos rašyba ir skyryba“ (su N. Sližiene, 1976) skyrių apie skyrybą, buvo šio veikalo atsakomoji redaktorė.

## Išnašos
2016 m. Japonijos motociklų Grand Prix

**2016 m. Japonijos motociklų Grand Prix** – 15-tasis 2016 m. MotoGP sezono etapas. Jis vyko 2016 m. spalio 16 d. Twin Ring Motegi trasoje, Montegyje. MotoGP klasėje avarijas patyrė abu Yamaha gamyklos lenktynininkai, todėl Marc Márquez tapo lenktynininkų čempionato nugalėtoju.

## Klasifikacija
### MotoGP
Ducati komandoje Héctor Barberá pakeitė traumą besigydantį Andrea Iannone. Barbera vietą Avintia Racing komandoje užpildė australų Superbike lenktynininkas Mike Jones.

Dani Pedrosa per penktadienio treniruotę patyrė avariją per kurią susilaužė raktikaulį ir buvo pakeistas Hondos testuotoju Hiroshi Aoyama.

### Moto2

### Moto3

## Nuorodos
Adolph Menzel

**Adolfas Mencelis** (**Adolfas fon Mencelis**, , 1815–1905 m.) – Vokietijos tapytojas, grafikas ir iliustratorius. Vertinamas reikšmingiausiu Vokietijos XIX a. antros pusės dailininku, priskiriamas realistams.

## Biografija
Adolfas Mencelis gimė 1815 m. gruodžio 8 d. Breslau. Jo tėvas vadovavo vietos mergaičių mokyklai ir 1818 m. įsteigė litografijų dirbtuvę. Jau būdamas tik 14 metų amžiaus A. Mencelis kūrė piešinius publikacijoms. 1830 m. šeima persikėlė į Berlyną, kur Adolfas mokėsi Berlyno dailės akademijoje. Jis dirbo tėvo litografijos dirbtuvėje, nuo 1837 m. pradėjo tapyti. Adolfas Mencelis išgarsėjo 400 piešinių serija, sukurta 1840-aisiais ir skirta iliustruoti „Frydricho Didžiojo istoriją“. Antrojoje XIX a. pusėje jis buvo garsiausiu Vokietijos dailininku, jam daug portretų užsakydavo Vokietijos aukštuomenė. A. Mencelio istoriniai paveikslai turėjo nacionalistinį charakterį. Dailininkas buvo populiarus ir labai mažai jo paveikslų buvo išvežti į užsienį, o daugiausiai įsigyti Vokietijos muziejų. 

Stilistiškai A. Mencelio kūryba priskiriama realizmo dailės srovei, jo ankstyvieji darbai turėjo sąsajų su būsimo impresionizmo bruožais. A. Mencelio kūrybą aukštai vertinos Edgaras Dega, su kuriuo ir E. Meisonjė dailininkas buvo susitikęs išvykų į Paryžių metu. Savo istorinėse drobėse dailininkas ypač daug dėmesio teikė tiksliam istorinių detalių vaizdavimui. A. Mencelis taip pat tapė savo meto temomis, Vokietijos XIX a. industrializacijos vaizdus. 1889 m. dailininkui suteiktas bajorystės titulas ir jis prie savo pavardės pradėjo naudoti *fon* priedėlį. Adolfas Mencelis mirė 1905 m. vasario 9 d. Berlyne, jam buvo suteiktos valstybinės laidotuvės. Dailininkas nebuvo vedęs.

## Darbų galerija
* wikiart.org

Adolph Menzel - Bauplatz mit Weiden - Google Art Project.jpg| „Statybų vietovė su gluosniais“ (1846, Senoji nacionalinė galerija, Berlynas)
Adolph Menzel - Flötenkonzert Friedrichs des Großen in Sanssouci - Google Art Project.jpg| „Koncertas Frydricho Didžiojo dvare Sansusi“ (1850−52, Senoji nacionalinė galerija, Berlynas)
Adolph von Menzel - Moonlight on the Friedrichskanal in Old Berlin - WGA15055.jpg| „Mėnesiena virš Frydricho kanalo Berlyne“ (1856, Senoji nacionalinė galerija, Berlynas)
Illustration to Act 1 of Heinrich von Kleist's 'The Broken Jug' LACMA M.2001.61.2.jpg| Iliustracija Heinricho fon Kleisto pjesei „Sudaužytas ąsotis“ (1877)
Adolph Menzel - Das Ballsouper - Google Art Project.jpg| „Pokylio pietūs“ (1878, Senoji nacionalinė galerija, Berlynas)
Adolph Menzel - Piazza d’Erbe in Verona - Google Art Project.jpg| „Turgaus aikštė Veronoje“ (1884, Naujųjų meistrų paveikslų galerija, Dresdenas)
Adolph von Menzel - Old Road - Google Art Project.jpg| „Senas kelias“ (1900, piešinys grafitu)
Mistrzowie pastelu, Muz Nar, Wwa, 2016.01.30, fot I Nowicka (1) CORR.jpg| „Vyras renesanso stiliaus kostiumu“ (apie 1850 m, Varšuvos nacionalinis muziejus)


## Šaltiniai

* Allison Lee Palmer. *Historical Dictionary of Romantic Art and Architecture*. Scarecrow Press, 2011, p. 154−155.
* Londono nacionalinė galerija
* J. Paul Getty muziejus
Cirkumfleksas

**Cirkumfleksas** (*lietuvių kalboje dar vadinamas *'riestiniu kirčio / priegaidės ženklu**'') – [[Diakritiniai ženklai|diakritinis ženklas]], vartojamas daugumoje šiuolaikinių kalbų, kurių abėcėlės kilo iš [[Lotynų abėcėlė|lotynų]], [[Kirilica|kirilicos]] arba [[Graikų raštas|graikų]] abėcėlių. Lotyniškuose raidynuose cirkumfleksas paprastai žymimas stogeliu (**ˆ**), o graikų rašyboje – tilde (**˜**) arba apverstu breviu (&nbsp;&nbsp;&#785;).

[[Lietuvių kalba|Lietuvių kalboje]] cirkumfleksas užrašomas [[tildė|tilde]] (**˜*'), jis žymi tvirtagalę [[Priegaidė|priegaidę]], tariamą kylančia arba lygia intonacija, pavyzdžiui: *katė̃*, *laũkas*, *žõdis''. Tokį žymėjimą lietuvių kalboje XIX a. įvedė Frydrichas Kuršaitis.

## Šaltiniai
Finsterarhornas

**Finsterarhornas** () – kalnas Alpėse, Šveicarijoje, aukščiausia Berno Alpių viršūnė ir 9 pagal aukštį Alpių viršūnė. Aukštis – 4274 m. Finsterarhornas stūkso atokiai nuo kitų aukštų kalnų, negyvenamoje vietovėje, apsuptas ledynų. Tai vienas didžiausių pagal santykinį aukštį Alpių kalnų (2280 m).

Pirmą kartą į Finsterarhorną bandyta įkopti 1812 m., nors nėra tiksliai žinoma, ar alpinistams pavyko pasiekti pačią viršūnę. Laikoma, kad viršūnė pirmą kartą pasiekta 1829 m.

## Šaltiniai
Eizenachas

**Eizenachas** () – miestas vidurio Vokietijoje, Tiuringijoje, 50 km į vakarus nuo Erfurto, Tiuringijos Miško priekalnėse, Hėrzelio upės slėnyje. Automobilių, mašinų gamyba, chemijos, elektrotechnikos, tekstilės, maisto pramonė. Piečiau stūkso Vartburgo pilis (nuo 1999 m. – pasaulio paveldo objektas). Mieste yra dvi protestentiškos ir viena katalikiška bažnyčia, veikia čia gimusio Johano Sebastiano Bacho namas–muziejus bei čia gyvenusio (1498–1501) Martyno Liuterio namas-muziejus.

## Istorija

Eizenachas rašytiniuose šaltiniuose minimas nuo 1150 m., nors Vartburgo pilis žinoma jau anksčiau. XII a. miestas aptvertas siena. XII–XIII a. Eizenachas buvo Tiuringijos sostine (valdant Liudovingams). XIV a. miestą nuniokojo gaisrai ir maras. 1521–1522 m. mieste gyveno Martinas Liuteris ir parengė vokišką Biblijos vertimą. XVII a. Eizenache buvo įsikūrusi Bachų šeima, čia lankėsi žymūs to meto kompozitoriai. 1809 m. tapo Saksonijos-Veimaro-Eizenacho kunigaikštystės dalimi.

1869 m. Eizenache Augustas Bėbelis ir Vilhelmas Lybknechtas įkūrė Vokietijos socialdemokratų darbininkų partiją.

## Galerija

Nikolaitor_Eisenach.JPG|Šv. Mykolo bažnyčia
Thuringia Eisenach asv2020-07 img06 Old Town Hall.jpg|Rotušė
WartburgBeiEisenach.jpg|Vartburgas
Lutherhaus_DSCN3667.jpg|Liuterio namas


## Šaltiniai
2016 m. San Marino ir Riminio pakrantės motociklų Grand Prix

**2016 m. San Marino ir Riminio pakrantės motociklų Grand Prix** – 13-tasis 2016 m. MotoGP sezono etapas. Jis vyko 2016 m. rugsėjo 11 d. Misano World Circuit Marco Simoncelli trasoje, Misano Adriatico.

## Klasifikacija
Po pirmų trijų treniruočių Michele Pirro, kuris jau ir taip dalyvavo lenktynėse, kaip *wilcard* lenktynininkas, buvo paskirtas lenktyniauti traumą patyrusio Andrea Iannone vietoje.

* Jack Miller pasitraukė iš lenktynių dėl skausmo dešinėje rankoje.

### Moto2

### Moto3

* Jorge Martin kvalifikacijos metu susilaužė koją.

## Čempionato pozicijos po lenktynių

### MotoGP

;Lenktynininkų čempionato pozicijos

## Nuorodos
2016 m. Didžiosios Britanijos motociklų Grand Prix

**2016 m. Didžiosios Britanijos motociklų Grand Prix** – 12-tasis 2016 m. MotoGP sezono etapas. Jis vyko 2016 m. rugsėjo 4 d. Silverstono trasoje, Silverstone. Maverick Viñales iškovojo pirmą pergalę savo MotoGP karjeroje ir pirmą pergalę po 2014 m. Malaizijos Moto2 lenktynių. Tai buvo pirmoji Suzuki pergalė po 2007 m. Prancūzijos Grand Prix.

## Klasifikacija
### MotoGP
Lenktynėse buvo parodyta raudona vėliava po to, kai Loris Baz ir Pol Espargaró patyrė avariją. Lenktynes pradėjus iš naujo jų distancija sumažinta nuo 20 iki 19 ratų.

### Moto2

### Moto3

## Čempionto pozicijos po lenktynių
### MotoGP

;Lenktynininkų čempionato pozicijos

## Nuorodos
2016 m. Aragono motociklų Grand Prix

**2016 m. Aragono motociklų Grand Prix** – 14-tasis 2016 m. MotoGP sezono etapas. Jis vyko 2016 m. rugsėjo 25 d. Ciudad del Motor de Aragón trasoje, Alkanyze. 

## Klasifikacija
### MotoGP
Andrea Iannone po pirmos treniruotės buvo pakeistas Michele Pirro.
Jack Miller, kuris pasitraukė iš Misano lenktynių, etape nedalyvavo. Millerio vietoje Marc VDS komandoje lenktyniavo Nicky Hayden.

* Alex Lowes buvo paskelbtas netinkamu pradėti lenktynes dėl kojos traumos, kurią patyrė per šeštadienio treniruotę.

### Moto2

* Miguel Oliveira lūžo raktikaulis po to, kai per penktadienio treniruotę į jį trenkėsi Franco Morbidelli.

### Moto3

## Čempionato pozicijos po lenktynių
### MotoGP

;Lenktynininkų čempionato pozicijos

## Nuorodos
UVB-76

**UVB-76** (liaud. *dūzgiklis*, , ) – radijo stotis iš Rusijos, transliuojanti 4625 kHz dažniu trumpųjų bangų ruože.

## Istorija
Transliuoti pradėjo XX a. 8-ajame dešimtmetyje, 1982 m. pasirodė pirmieji pranešimai apie transliaciją.

Siųstuvas visą parą transliuoja vienodus, ~1 s trukmės, šaižaus dūzgimo tonus, pasikartojančius maždaug 25 kartus per minutę. Jis nuolat kartojamas – išskyrus tada, kai eteryje signalas nutraukiamas ir prasideda rusiška balsinė radiograma. Radijo stoties paskirtis neaiški. Jokių oficialių patvirtinimų iš Rusijos vyriausybės ar kariuomenės nėra. Viešojoje erdvėje neskelbiama šifruotų pranešimų reikšmė ar jų kodavimas.

Anksčiau stotis transliuodavo ir valandinį šaukinį – minutės trukmės dviejų tonų signalą, kartojamą prasidėjus naujai valandai. 2010 m. birželį valandinis signalas dingo.

Iki 2010 m. žinutės pasigirsdavo rečiau (kas kelis-keliolika mėn.), nuo 2010 m. radiogramos girdimos kas kelias savaites.

## Vieta
Iki 2010 m. radijo siųstuvo lokacija buvo Povarove (Maskvos sritis) (koord.: 56.083333, 37.110278).

2010 m. rugsėjo mėn. siųstuvas buvo perkeltas į kaimelį Kerro Massiv (Leningrado sritis). Matyt, tai padaryta reformuojant Rusijos armiją. Spėjama, kad dabar radijo stotis transliuojama iš Naro-Fominsko (Maskvos sritis).

## Radiogramos
Siųstuvo transliuojamų balsinių radiogramų formatas „Monolit“ yra vienodas: rusiškai tariami skaičiai ir fonetine abecėle (t. y. pirmosiomis vardų raidėmis) pasakomas raktažodis.

Pvz., „UVB-76, UVB-76. 93 882 NAIMINA 74 14 35 74. 9 3 8 8 2 Nikolai, Anna, Ivan, Mikhail, Ivan, Nikolai, Anna. 7 4 1 4 3 5 7 4“ (Recording of August 23rd transmission). 2010 m. koduoto pranešimo turinys pasikeitė (į MDŽB-26 47 GERUNOK).

2011 m. sausį radiograma buvo „ILOTICIN 36 19 69 46“. 2011 m. gegužės 11 d. ji pakartota.

Kartais pranešimai transliuojami prieš svarbius įvykius ar po jų. Pavyzdžiui, 2014 m. kovo 18 d., nepraėjus nė parai po Kryme referendumo, balsas eteryje perskaitė: T-E-R-R-A-K-O-T-A. Michail, Dmitrij, Ženia, Boris (MDŽB), Michail, Dmitrij, Ženia, Boris. 81 26. T-E-R-R-A-K-O-T-A. O šių metų lapkritį buvo transliuoti net 28 skirtingi balso pranešimai.

## Šaltiniai

## Nuorodos
* 2010–2011 m. radiogramų įrašai
Uruapanas

**Uruapanas** () – miestas Meksikoje, Mičoakano valstijos viduryje, antras pagal dydį valstijos miestas. Yra oro uostas, geležinkelio stotis, plentai į Moreliją, Lasaro Kardenasą, Samora de Hidalgą. Vystoma popieriaus ir celiuliozės pramonė, apylinkėse auginama kava, avokadai, makadamijos, kiti vaisiai. Apylinkėse įsteigtas Kupaticijo vingio nacionalinis parkas. Išlikę kolonijinės architektūros paveldo – aikštės, bažnyčios, buvęs tekstilės fabrikas.

## Istorija

Kraštas nuo seno buvo apgyvendintas taraskanų. 1522 m. Uruapanas buvo paskutine taraskanų valstybės sostine, vėliau miestą užvaldė ispanai, įkūrė enkomjendą. 1533 m. čia įsikūrė pranciškonai. 1806 m. Uruapaną nusiaubė žemės drebėjimas, 1817 m. – gaisras. 1863–1867 m., valdant prancūzams, Uruapanas buvo Mičoakano sostine. XIX a. suklestėjo tekstilės pramonė.


FabricaSanPedro37.JPG|Tekstilės fabrikas
ParishUruapan06.JPG|Šv. Pranciškaus bažnyčia
GarciaOrtizStreetUruapan.JPG|Senamiesčio gatvelė


## Šaltiniai
Posa Rika

**Posa Rika** () arba ***Posa Rika de Hidalgas*** (*Poza Rica de Hidalgo*) – miestas rytų Meksikoje, Verakruso valstijoje, į šiaurę nuo Chalapos, prie Kasoneso upės. Yra oro uostas, plentai į Siudad Maderą, Meksiką, Verakrusą. Svarbus naftos ir dujų gavybos bei perdirbimo centras (naftotiekiai į Monterėjų, Meksiką, Tuspaną, Minatitlaną). 15 km į pietus nuo Posa Rikos yra senovinis El Tachino miestas (pasaulio paveldo objektas).

## Istorija

Naftos gavyba Posa Rikoje pradėta 1930 m., kai rastas telkinys smėlynuose 250–2200 m gylyje.

## Šaltiniai
Orisaba (miestas)

**Orisaba** (, ) – miestas pietryčių Meksikoje, Verakruso valstijoje, 20 km į vakarus nuo Kordobos, pietinėje Orisabos ugnikalnio pašlaitėje, Blanko upės slėnyje. Transporto mazgas (praeina Meksiko–Verakruso greitkelis ir geležinkelis). Vystoma medvilnės pramonė. Kalnų klimatinis kurortas. Yra Giustavo Eifelio suprojektuoti savivaldybės rūmai (*El Palacio de Hierro*), Šv. Mykolo Arkangelo katedra, keletas kitų bažnyčių, meno muziejus.

## Istorija
Orisaba buvo įkurta dar ikikolumbiniais laikais. Miesto teisės suteiktos 1774 m.


Orizaba3.jpg|Orisabos katedra
Palacio de hierro de orizaba.JPG|*El Palacio de Hierro*
Straße in Orizaba.jpg|Miesto gatvė


## Šaltiniai
2016 m. Čekijos motociklų Grand Prix

**2016 m. Čekijos motociklų Grand Prix** – 11-tasis 2016 m. MotoGP sezono etapas. Jis vyko 2016 m. rugpjūčio 21 d. Brno trasoje, Brno.

## Klasifikacija
### MotoGP

### Moto2

* Thomas Lüthiper per kvalifikaciją patyrė smegenų sutrenkimą.

### Moto3

## Čempionato pozicijos po lenktynių
### MotoGP

;Lenktynininkų čempionato pozicijos

## Nuorodos
Lakandonai

**Lakandonai** (sav. *ak-kej* „elnių medžiotojai“) – majų tauta gyvenanti daugiausia pietų Meksikoje, Čiapaso valstijoje, taip pat pasienio srityse Gvatemaloje. Populiacija siekia ~1000 žmonių. Skirstosi į šiaurinius (*naha*, gyvena Lakantuno aukštupyje) ir pietinius (*san-kintin*). Vartoja lakandonų kalbą (labai gimininga jukatekų kalbai), dalis taip pat kalba ispaniškai. Išlaikę vietinę tikybą, kiti – krikščionys (daugiausia protestantai).

Gyvena nedidelėmis bendruomenėmis tropiniuose miškuose – Lakandono džiunglėse. Iki XX a. gyveno izoliacijoje, nuo XX a. pr. prasidėjo akultūracija, metisizacija (ypač pietinių lakandonų), buvo ant išnykimo ribos.

Tradiciškai verčiasi rankine lydimine žemdirbyste (augina kukurūzus, pupeles, moliūgus, aštriuosius pipirus, medvilnę, tabaką, bananus, saldžiuosius manijokus ir kt.), laiko naminius paukščius, rečiau kiaules. Taip pat užsiima medžiokle (iki XX a. vid. naudodavo lankus su strėlėmis, pučiamuosius vamzdžius), rankiojimu, žvejyba, verpimu verpstuku, audimu, kalebasų, luotų, karninių rūbų, rupliosios keramikos gamyba.

Lakandonų būstas sudarytas iš vienos patalpos, ovalus arba stačiakampis, pastatytas iš nendrių ir vytelių, surištų lianomis. Kartais būstas būna ir be sienų, tik su žemai besileidžiančiu stogu iš palmių lapų. Kaimo viduryje – besienis, apskritas vyrų namas. Lakandonai miega hamakuose, mantą kabina ant stulpų, sijų.

Tradiciniai rūbai – tunikos pavidalo ilgi marškiniai, sudurti iš juostų. Iš kaimyninių tautų perima sijonus, uipilius.

Kaimą sudaro 5–10 giminingų patrilokalinių didžiųjų šeimų. Iki XX a. pr. buvo išlikę patrilinijiniai toteminiai klanai. Paplitusi poligamija (iki 5 žmonų), santuokos tarp pusbrolių ir pusseserių. Kiekviena žmona su vaikais name prižiūri savo židinį. Nahai išlaikę itin archajiškus gimininius žodžius. Plačiai paplitęs tabako rūkymas.

Lakandonų tikyba paremta majų mitologija. Būdingas dvasių-šeimininkių kultas, gerbiami augalų, lietaus, vaisingumo dievai. Kasmet rengiami piligriminiai žygiai į senuosius Bonampako ir Jaščilano griuvėsius. Išlikę mitai, tautosaka. Tradiciniai muzikos instrumentai – dūdelės, būgnai (dažnai su dievų atvaizdais), kriauklės, iš metisų perimta primityvi gitara iš moliūgo.


Maler Researches in the Central Portion of the Usumatsintla Valley Plate VI 2.png|Lakandonai valtyje Pethos ežere (1901 m.)
Maler Researches in the Central Portion of the Usumatsintla Valley Plate VI 3.png|Lakandonai (1901 m.)
LacanjáByPhilKonstantin.jpg|Lakandonų luotas


## Šaltiniai
2016 m. Austrijos motociklų Grand Prix

**2016 m. Austrijos motociklų Grand Prix** – 10-tasis 2016 m. MotoGP sezono etapas. Jis vyko 2016 m. rugpjūčio 14 d. Red Bull Ring trasoje, Špylberge. Andrea Iannone iškovojo savo pirmą karjeros MotoGP pergalę ir pirmą pergalę nuo 2012 m. Italijos Moto2 lenktynių. Tai buvo pirma Ducati lenktynininko pergalė be Casey Stoner, po Loris Capirossi pergalės 2007 m. Japonijos Grand Prix. Lenktynės buvo pirmas Ducati pirmų dviejų vietų finišas nuo 2007 m. Australijos Grand Prix ir pirma ne Honda ar Yamaha pergalė nuo 2010 m. Australijos Grand Prix.

## Klasifikacija
### MotoGP

* Hector Barberai buvo parodyta juoda vėliava dėl pravažavimo per boksus baudos, kuri buvo skirta už per ankstyvą startą, ignoravimo.
* Jack Miller susilaužė riešą per sekmadienio apšilimą.

### Moto2

### Moto3

* Romano Fenati buvo pašalintas savo kamandos VR46 dėl drausminių priežasčių.

## Čempionato pozicijos po lenktynių
### MotoGP

;Lenktynininkų čempionato pozicijos

## Nuorodos
2016 m. Vokietijos motociklų Grand Prix

**2016 m. Vokietijos motociklų Grand Prix** – 9-tasis 2016 m. MotoGP sezono etapas. Jis vyko 2016 m. liepos 17 d. Sachsenring trasoje, Hohenstein-Ernstthal.

## Klasifikacija
### MotoGP

* Stefan Bradl per sekmadienio ryto apšilimą patyrė smegenų sukrėtimą.

### Moto2

* Danny Kent pasitraukė iš lenktynių po penktadienio treniruotės dėl šonkaulių lūžių, kuriuos patyrė tą savaitę lenktyniaudamas kartingais.

### Moto3

* Maria Herrera (sulaužytas kairysis riešas), Niccolo Antonelli (sulaužytas kairysis raktikaulis) ir Fabio Spiranelli (sulaužyta kairė ranka) patyrė traumas per šeštadienio kvalifikaciją.

## Čempionato pozicijos po lenktynių
### MotoGP

;Lenktynininkų čempionato pozicijos

## Nuorodos
2016 m. Nyderlandų TT

**2016 m. Nyderlandų TT** – 8-tasis 2016 m. MotoGP sezono etapas. Jis vyko 2016 m. birželio 26 d. TT Circuit Assen trasoje, Asene.

Tai pirmasis Nyderlandų TT surengtas sekmadienį vietoje tradicinio laiko šeštadienį. Geert Timmer posūkyje dirbtinė velėna buvo pakeista aukštesniais bordiūrais. Tai pirmosios lenktynės MotoGP klasėje po 2006 m. Portugalijos Grand Prix, kai laimėjo ne gamyklos komanda ir  pirmas kartas po 2013 m. Amerikos Grand Prix, kai visų klasių lenktynės turėjo po naują laimėtoją. 

Nakagami Moto2 pergalė buvo pirmoji lenktynininko iš Japonijos pergalė Grand Prix motociklų klasėje nuo 2010 m. Katalonijos Grand Prix, kur pergalę iškovojo Yuki Takahashi.

## Classification
### MotoGP
Lenktynės turėjo tęstis 26 ratus, bet po 14 ratų dėl smarkaus lietaus buvo parodyta raudona vėliava ir vėliau buvo pradėtos iš naujo nuo 12 rato.

### Moto2
Lenktynės turėjo tęstis 24 ratus, tačiau buvo sustabdytos anksčiau dėl smarkaus lietaus.

### Moto3
Jorge Martín po dvejų penktadienio treniruočių buvo pakeistas Albert Arenas.

## Čempionato pozicijos po lenktynių
### MotoGP

;Lenktynininkų čempionato pozicijos

## Šaltiniai
Miglė Lendel

**Miglė Marozaitė** (g. 1996 m. kovo 10 d.) – Lietuvos treko dviratininkė. Europos treko čempionato medalininkė.

## Biografija
2016 m. pasaulio čempionate Marozaitė užėmė 32-ą vietą moterų sprinto rungtyje ir liko 14-a 500 m hito rungtyje. Tais pačiais metais vykusiame Europos iki 23 m. amžiaus čempionate sportininkė pelnė bronzą keirino rungtyje.

2016 m. Europos čempionate liko 9-a 500 m hito rungtyje. Komandinio sprinto rungtyje kartu su Simona Krupeckaite dviratininkės atrankoje užfiksavo 34.202 s laiką ir likusios 4-oje vietoje pateko į mažąjį finalą. Kovoje dėl bronzos dviratininkės užfiksavo 33.871 s laiką ir nugalėjusios Nyderlandų komandą pelnė bronzos medalį.

2019 m. kartu su Simona Krupeckaite tapo Lietuvos metų moterų komanda. 

2020 m. Europos čempionate užėmė 4-ą vietą sprinto rungtyje.  2020 m. vasaros olimpinėse žaidynėse kartu su Simona Krupeckaite užėmė 5-ą vietą komandinio sprinto rungtyje.

2025 m. rugsėjį paskelbė apie profesionalios sportininkės karjeros pabaiga.

## Šaltiniai
Sen Kantenas

**Sen Kantenas** () – miestas Prancūzijoje, Il de Franso regione, Paryžiaus aglomeracijoje. Mieste veikia Versalio-Sen Kanteno universitetas.

## Sportas
1990 m. mieste atidarytas Le Golf National golfo klubas, kuriame vyksta tradicinis kasmetinis Open de France turnyras. 2018 m. mieste vyko Ryder taurės turnyras. 

2024 m. rugpjūtį šiame aikštyne vyks 2024 m. vasaros olimpinių žaidynių golfo varžybos.

2014 m. mieste atidarytas Sen Kanteno velodromas, kuriame 2015 m. vyko Pasaulio treko čempionatas, o 2016 m. Europos treko čempionatas.

## Nuorodos
* Oficiali svetainė 

## Šaltiniai
Gatvės muzikos diena

**Gatvės muzikos diena** – kiekvienais metais gegužės mėnesį vykstanti muzikos šventė, skirta gatvės muzikantams. Pirmoji Gatvės muzikos diena įvyko 2007 m. Vilniuje. Vėlesniais metais šventė vyko ir kituose Lietuvos ir užsienio miestuose. 2020 m. dėl COVID-19 pandemijos šventė Vilniuje vyko liepos 18 d.

## Istorija
Pirmoji Gatvės muzikos diena įvyko Vilniuje 2007 m. Andriaus Mamontovo iniciatyva. Šią idėją palaikė „Vilniaus – Europos kultūros sostinės 2009“ organizacinis komitetas bei Vilniaus miesto meras.

Per kelis šventės rengimo metus Vilniuje nusistovėjo teminės zonos – Tibeto skvere pasirodo Rytų kultūros muzikantai, Bernardinų sode – folkloro. Pilies gatvė skiriama akustinės muzikos atlikėjams.

## Už Vilniaus ribų
2008 m. šventė vyko ir kituose Lietuvos miestuose, 2009 m. prie šventės prisijungė ir užsienio lietuvių bendruomenės. 2012 m. gegužės 19 d. Gatvės muzikos diena vyko ir Tbilisyje (Gruzija). Nuo 2014 m. šventė rengiama ir Kijeve (Ukraina). 2016 m. Gatvės muzikos diena surengta Jerevane (Armėnija).

## Kritika
Daugėjant norinčių dalyvauti šventėje tampa sudėtinga atlikėjus išskirstyti taip, kad vieni netrukdytų kitiems. Šventės metu leidžiama naudoti garso stiprinimo aparatūra neretai užgožia tokios įrangos nenaudojančius atlikėjus.

## Šaltiniai

## Nuorodos

* 
* A. Mamontovo el. laiškas, kviečiantis prisijungti prie 2007 m. „Gatvės muzikos dienos“
Be Maho

**Be Maho** () – uostamiestis Karibuose, Gvadelupoje (Prancūzijos užjūrio valda). Gyvenvietė įsikūrusi Bas Tero saloje.

## Istorija
1865 m. mieste kilo choleros epidemija per kurią žuvo 12 tūkstančių gyventojų. 1928 m. didžiąją dalį Be Maho sugriovė praūžęs uraganas. 1934 m. mieste pastatyta pagrindė Gvadelupos elektrinė.

## Ekonomika
Vyrauja žemės ūkis – cukranendrių, bananų ir ananasų plantacijos. Veikia cukraus fabrikas. Mieste įkurtas industrinis parkas. Uoste veikia naftos terminalas.

## Sportas
1992 m. mieste pastatytas nestandartinis (330 m) cementinis velodromas po atviru dangumi – Vélodrome Amédée Détraux. Tai taip pat didžiausias stadionas Gvadelupoje.

2014 m. velodrome vyko Europos treko čempionatas. 2016 m. Be Maho vyko Deviso taurės varžybos tarp Prancūzijos ir Kanados nacionalinių rinktinių.

## Šaltiniai
Salina Krusas

**Salina Krusas** () – miestas pietų Meksikoje, Oachakos valstijoje, svarbus uostamiestis Ramiojo vandenyno (Tehuantepeko įlankos) pakrantėje. Yra oro uostas, plentai į Oachaką, Akapulką, ateina naftotiekis iš Minatitlano, geležinkelio stotis prie Tehuantepeko linijos. Miestas įsikūręs prie Tehuantepeko upės žiočių, Tehuantepeko sąsmaukoje. Per uostą daugiausia išvežama nafta. Be prekių krovos dar verčiamasi žvejyba.

## Istorija

XIX a. pab. vietovę pasiekė geležinkelis iš Koacakoalkoso, o Salina Kruso uostas atidarytas 1907 m.

## Šaltiniai
Tapačula

**Tapačula**, pilnai ***Tapačula de Kordova i Ordonjesas*** (*Tapachula de Córdova y Ordóñez*) – miestas Meksikos pietuose, Čiapaso valstijoje, netoli Gvatemalos sienos, Čiapaso Siera Madrės papėdėje. Sokonusko krašto svarbiausias miestas. Yra oro uostas, geležinkelio stotis, plentai į Kecaltenangą, Ariagą, netoliese yra Ramiojo vandenyno uostamiestis Puerto Čiapasas. Žemės ūkio srities prekybinis centras (kava, vaisiai, gyvuliai) ir tranzitinis punktas. Naftos saugyklos. Būdinga XX a. pr. art deco architektūra. Tapačuloje gyvena didelė kinų bendruomenė.

## Istorija

Tapačula įkurta dar ikikolumbiniais laikais. 1794 m. ji tapo Sokonusko krašto – neaiškios priklausomybės srities tarp Meksikos ir Gvatemalos – sostine. XIX a. pab. kraštas perėjo Meksikos žinon, o Tapčula paskelbta miestu.

## Šaltiniai
Čočai

**Čočai** (, sav. *Ngiwa*) – indėnų tauta, gyvenanti Meksikoje, Oachakos valstijos šiaurės vakaruose. Populiacija – 814 žmonių (XX a. vid. ~3000). Gimtoji čočų kalba, priklausanti otomangų kalbų šeimai, sparčiai nyksta (770 kalbėtojų 1998 m.), dabar daugelis kalba ispaniškai. Tikintieji – katalikai, išlikę prigimtinės tikybos bruožų. Tai viena iš tautų, tradiciškai žinomų kaip popolukai.

Čočai verčiasi kapline žemdirbysyte (augina kukurūzus, pupeles ir kt.), pina sombrerus, krepšius, demblius.

Tradiciniam būstui būdingas aukštas, dažniausiai keturšlaitis stogas, besileidžiantis beveik iki pat žemės. Sienos statomos iš akmens ir skiedinio. Akmeninis viršduris išraižomas.

## Šaltiniai